विंडोज़ एक्स.पी. का विकास
विंडोज़ एक्स.पी. (Windows XP) का विकास 1999 में विंडोज़ नेपच्यून और विंडोज़ ओडिसी परियोजनाओं के उत्तराधिकारी के रूप में शुरू हुआ। नेपच्यून असल मे विंडोज़ मी का उत्तराधिकारी होने जा रहा था, हालाँकि यह NT कर्नेल पर आधारित था। माइक्रोसॉफ्ट ने सन् 2000 की शुरुआत में विंडोज़ 2000 के उत्तराधिकारी विंडोज़ ओडिसी पर काम करने वाली टीमों का नेप्च्यून पर काम करने वाली टीमों के साथ विलय कर दिया। परिणामी परियोजना, जिसका नाम "व्हिसलर" ("Whistler") था, विंडोज़ एक्स.पी. बन गया। विंडोज़ एक्सपी पर विकास कार्य अगस्त 2001 में पूरा हुआ, और यह ऑपरेटिंग सिस्टम उसी वर्ष 25 अक्टूबर को जारी किया गया।